**ПРИЛОЖЕНИЕ II. ПРОЕКТ НА ДОГОВОР**

**ЗА УЧАСТИЕ В ОБЩЕСТВЕНА ПОРЪЧКА ПО – ЧЛ. 18, АЛ. 1, Т. 12 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:**

**„РЕХАБИЛИТАЦИЯ НА ВОДОСНАБДИТЕЛНА И УЛИЧНА МРЕЖА НА ТЕРИТОРИЯТА НА ОБЩИНА КАСПИЧАН“**

**по обособени позиции:**

**Обособена позиция 1: Подобект: „Рехабилитация на водоснабдителна и улична мрежа на ул.“Хан Аспарух“ и ул.“Симеон Велики“ в гр.Каспичан” – етап І;**

**Обособена позиция 2: Подобект: „Рехабилитация на водоснабдителна и улична мрежа на ул.“Александър Стамболийски“ в гр.Плиска” – етап І;**

**Обособена позиция 3: Подобект: „Рехабилитация на водоснабдителна и улична мрежа на ул.“Цар Симеон“ в с.Каспичан”;**

**Обособена позиция 4: Подобект: „Рехабилитация на уличната мрежа на ул.“Петър Берон“ в с.Върбяне“;**

**Обособена позиция 5: Подобект: „Рехабилитация на водоснабдителна мрежа на ул.“Иван Вазов“ в с.Кюлевча” и Подобект: „Рехабилитация на улична мрежа на ул.“Иван Вазов“ в с.Кюлевча”.**

**ГРАД КАСПИЧАН**

**Д О Г О В О Р**

**№………………**

Днес, ………..г, в гр. Каспичан, между:

**1. ОБЩИНА КАСПИЧАН**, със седалище и адрес на управление: гр. Каспичан, ул. „Мадарски конник” № 91, п.к. 9930, ЕИК/код по Регистър БУЛСТАТ 000931511, представлявана от Милена Николова Недева, в качеството на Кмет на Община Каспичан и Андриана Ивалинова Веселинова на длъжност главен счетоводител – лице по чл. 13, ал. 3, т. 3 от ЗФУКПС, наричана за краткост **ВЪЗЛОЖИТЕЛ**, от една страна,

и

**2. [*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112, ал. 1 от Закона за обществените поръчки и в изпълнение на Решение № .............. г. на Кмета на Община Каспичан за определяне на изпълнител за обществена поръчка по чл. 18, ал. 1, т.12 от ЗОП във връзка с чл. 20, ал. 2, т.1 от ЗОП с предмет: **„Рехабилитация на водоснабдителна и улична мрежа на територията на община Каспичан“, Обособена позиция №……..“……………………………………..“**

се сключи настоящият договор за изпълнение на строително-монтажни работи при следните условия:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение „Рехабилитация на водоснабдителна и улична мрежа на територията на община Каспичан“, Обособена позиция №…….. “……………………………………..“ в съответствие с:

1. Техническата спецификация към документацията за обществена поръчка – приложение към Договора;

2. Предложението за изпълнение на поръчката, на ИЗПЪЛНИТЕЛЯ, включващо всички видове дейности, които ще се изпълняват – приложение към Договора;

3. Инвестиционния проект;

4. Остойностени от ИЗПЪЛНИТЕЛЯ и одобрени от ВЪЗЛОЖИТЕЛЯ количествено-стойностни сметки.

**(2)** Работите по ал. 1 трябва да бъдат извършени в пълно съответствие с клаузите на този договор, установените нормативни и технически изисквания, одобрените строителни книжа, предписанията и заповедите в Заповедната книга на строежа, Техническата спецификация и при условията на приетите „Техническо предложение ” и „Ценово предложение”.

**Чл. 2.** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*)

**ІІ. СРОК НА ДОГОВОРА. СРОК ЗА ИЗПЪЛНЕНИЕ НА СТРОИТЕЛНО -МОНТАЖНИТЕ РАБОТИ**

**Чл. 3. (1)** Настоящият договор влиза в сила от датата на подписването му от двете страни и приключва с извършването на последното действие, свързано с предоставяне на уговорения резултат или от извършването на последното дължимо плащане - в зависимост от това кое обстоятелство настъпи последно.

**(2)** **Срокът за изпълнение на строително-монтажните работи**, в съответствие с Линейния – календарен график за изпълнение на дейностите от предмета на поръчката, възлиза на **………..(………)** календарни дни, считано от датата на подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година или, когато в него са идентифицирани забележки с подписването на протокол за приемане от страна на Възложителя на забележките.

**Чл. 4.** Срокът е обоснован с приложен в процедурата и приет от ВЪЗЛОЖИТЕЛЯ Линеен – календарен график за изпълнение на дейностите от предмета на обществената пръчка, който е неразделна част от настоящия договор.

**Чл. 5. (1)** Срокът на договора може да бъде удължаван, по причини на непреодолима сила и/или непредвидени обстоятелства, независещи от волята на ИЗПЪЛНИТЕЛЯ, както и при други условия предвидени в чл.116 от ЗОП, както и в случаите, предвидени в настоящия договор.

(2) Във всички случаи по предходната алинея се съставя Допълнително споразумение за удължаване на срока на договора, Протокол за установяване на причините, подкрепен с документи от компетентни органи, удостоверяващи обстоятелствата, наложили удължаването на срока, като например: данни от Националния институт по метеорология и хидрология и други подходящи.

**Чл. 6.** Мястото на изпълнение на Договора е територията на ……………………., община Каспичан, обл. Шумен.

.

**ІІІ. ЦЕНИ И НАЧИН НА ПЛАЩАНЕ**

**Чл. 7. (1)** Общата цена за изпълнение на поръчката, съгласно Ценовото предложение на ИЗПЪЛНИТЕЛЯ, възлиза на**:......................................../словом ............................../ лв. без вкл. ДДС или................................../словом ........................................../ лв. с вкл. ДДС,** **съгласно Количествено - стойностна сметка (КСС).**

**(2)** Цената, посочена в ал. 1 е фиксирана (крайна за времето на изпълнение, на Договора).

**(3)** Цената по алинея 1 е за цялостното извършване на дейностите и включва всички преки и непреки разходи, необходими за изпълнение на дейностите от предмета на договора. Цената подлежи на промяна при изменение на договора на основание чл. 116 от ЗОП, както и в случаите по чл. 45 от настоящия договор.

**(4)** Единичните цени за изпълнение на строително-монтажни работи, посочени в количествено-стойностната сметка (КСС) на ИЗПЪЛНИТЕЛЯ не подлежат на промяна и са формирани при следните елементи на ценообразуване, оферирани от ИЗПЪЛНИТЕЛЯ:

* часова ставка ..........лв/чч;
* допълнителни разходи върху труд ............%;
* допълнителни разходи за механизация: .............%;
* доставно - складови разходи:. ............%;
* печалба - ...........%

**(5)** Промяна на количествата на даден вид работа не е предпоставка за промяна на единичната цена за този вид работа.

**Чл. 8. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ стойността на извършените дейности от предмета на договора по следната схема:

1. Плащане в размер до 80 % от стойността на офертата на ИЗПЪЛНИТЕЛЯ, платими в срок до 20 дни при наличие на следните кумулативни условия:

- протокол за действително извършени и подлежащи на заплащане видове СМР, съставен от ИЗПЪЛНИТЕЛЯ и подписан от ВЪЗЛОЖИТЕЛ, ИЗПЪЛНИТЕЛ, Строителния надзор на обекта. Представя се на хартиен и електронен носител (MS Office Excel или еквивалент).

- надлежно издадена от Изпълнителя фактура.

2. Плащане в размер на останалата част от договорените и изпълнени СМР, платими в срок до 30 календарни дни при наличие на следните кумулативни условия:

- протокол образец №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството;

- протокол образец № 16 към чл. 7, ал. 3, т. 16 от Наредба № 3 от 31 юли 2003 г. за съставяне на актове и протоколи по време на строителството;

- надлежно издадена от Изпълнителя фактура.

**(2)** Плащанията по настоящия договор се осъществяват в лева, чрез банков превод от ВЪЗЛОЖИТЕЛЯ по посочената от ИЗПЪЛНИТЕЛЯ банкова сметка, както следва:

**IBAN ………………….; BIC …………………..; Банка …….……**

**(3)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 5 в срок от 3 работни дни, считано от момента на промяната. В случай че, ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(4)** Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ се съгласува с ВЪЗЛОЖИТЕЛЯ преди да започне изпълнението им. Количествата им се доказват със заменителна количествена сметка, а остойностяването им се извършва по единични цени, заложени в одобрените от ВЪЗЛОЖИТЕЛЯ КСС и ценовите елементи, посочени в чл.7, ал. 4. Констативният протокол се подписва от ИЗПЪЛНИТЕЛ, консултант, упражняващ строителен надзор, проектант и ВЪЗЛОЖИТЕЛ или упражняващ инвеститорски контрол в този случай протоколът се представя на ВЪЗЛОЖИТЕЛЯ за одобрение.

**(5)** Когато ИЗПЪЛНИТЕЛЯТ предвижда използването на подизпълнители, директни плащания към същите могат да се извършват само при условията и реда на чл. 66, ал. 4 - 7 от ЗОП.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие за изпълнение на работата.

2. Да иска от ВЪЗЛОЖИТЕЛЯ приемане на работата, в случай че е изпълнена точно.

3**.** Да получи уговореното по-горе възнаграждение за изпълнената и приета работа.

**Чл. 10.** ИЗПЪЛНИТЕЛЯТ се задължава:

1. Да изпълни предвидените дейности добросъвестно и професионално, в съответствие с всички нормативно установени изисквания на строителните, техническите и технологичните правила и нормативи за съответните дейности, влязлото в сила разрешение за строеж, одобрения инвестиционен проект, клаузите на този договор и при условията на приетите технически спецификации, както и предложеното от него в Предложение за изпълнение на поръчката, които са неразделна част от този договор.

2. Във всички етапи на изпълнението, на договора, да спазва императивните разпоредби на ЗУТ, регламентиращи задълженията на строителя, като носи изцяло риска и отговорността за всички опасности по изпълнение на работите или доставените материали и оборудване, вложени в строителството, по време на целия срок на договора.

3. Да изпълни възложените му строителни и монтажни работи, без дефекти и недостатъци.

4. При изпълнение на възложените му строителни и монтажни работи да влага качествени материали, отговарящи на изискванията на Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България; ДВ, бр. 14 от 2015 г. Качеството на влаганите материали ще се доказва с протоколи и/или сертификати, които се представят от ИЗПЪЛНИТЕЛЯ. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител, издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

5. Изпълнителят се задължава да коригира, респ. замени изцяло за своя сметка некачествено извършените работи и некачествените материали, като гаранционните срокове са съгласно предложението на участника, в съответствие с Наредба №2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

6. Разходите по време на строителството за консумация на електроенергия, вода и други консумативи, необходими за изпълнение на обекта са за сметка на ИЗПЪЛНИТЕЛЯ. Разходите ще бъдат префактурирани директно на ИЗПЪЛНИТЕЛЯ. ИЗПЪЛНИТЕЛЯТ се задължава да ги заплаща в 10 (десет) дневен срок от получаването на фактурата.

7. Да опазва имуществото на ВЪЗЛОЖИТЕЛЯ, както и да не допуска разрушаване на инженерната инфраструктура, други повреди и разрушения, замърсяване на околната среда, пътища и т.н. за вреди, причинени на лица или публично или частно имущество при или по повод СМР, отговорността е изцяло на ИЗПЪЛНИТЕЛЯ. Същият носи имуществена отговорност за причинени щети и пропуснати ползи от свои виновни действия или бездействия. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди. По време на СМР, част от демонтираните елементи, определени от ВЪЗЛОЖИТЕЛЯ, като годни за ползване, следва да се транспортират и предадат за сметка на ИЗПЪЛНИТЕЛЯ за съхранение в посочен от ВЪЗЛОЖИТЕЛЯ обект.

8. Да спазва изискванията на плана за безопасност и здраве, на основание НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и мерките по опазването на околната среда - съгласно Закона за опазване на околната среда и Предложение за изпълнение на поръчката на ИЗПЪЛНИТЕЛЯ.

9. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при изпълнение на дейностите е допуснал отклонения от изискванията, предвидени в техническата документация, или е нарушил императивни разпоредби на нормативните актове.

10. Да съгласува всички налагащи се промени в Линейния-календарен график по време на изпълнение на обекта с ВЪЗЛОЖИТЕЛЯ.

11. Да взема необходимите мерки за опазване на пътищата, ползвани от него по време на строителството, за което носи пълна отговорност.

12. Да застрахова професионалната си отговорност съгласно разпоредбата на чл. 171 от ЗУТ и Наредба за условията и реда за задължително застраховане в проектирането и строителството (ДВ бр.17 от 2004 год.) за имуществена отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията му по настоящия договор. Застраховката следва да бъде валидна през цялото време на изпълнение на договора, като в едноседмичен срок преди изтичане на срока на валидност се представя нова застрахователна полица.

13. Да съхранява цялата строителна документация на обектите през целия срок за изпълнение на договора в съответствие с нормативните изисквания;

14. Да спазва удостоверените в Заповедната книга на обекта становища и заповеди на лицето, упражняващо строителен надзор, авторския надзор и на ВЪЗЛОЖИТЕЛЯ;

15. ИЗПЪЛНИТЕЛЯТ се задължава след приключване на строително-монтажните работи на строежа да изготви три идентични екземпляра на екзекутивна документация на хартия, отразяваща несъществените отклонения от съгласувания инвестиционен проект. Езекутивната документация следва да съдържа пълен комплект чертежи за действително извършените строителни и монтажни работи и следва да бъде заверена от ВЪЗЛОЖИТЕЛЯ, проектанта, ИЗПЪЛНИТЕЛЯ, лицето, упражнило авторски надзор и от лицето, извършило строителния надзор на обекта. За документиране на извършените промени в хода на строителството, ИЗПЪЛНИТЕЛЯТ предава на ВЪЗЛОЖИТЕЛЯ заснемане по чл. 54а, ал. 3 от ЗКИР преди издаване на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година за обекта.

16. Да осигури за своя сметка вземането и изпитването на представителни лабораторни проби във всички случаи, когато това е предвидено в нормативните актове или в Заповедната книга на обекта или водените дневници от лицето, упражняващо строителния надзор;

17. Да извърши допълнителни проби на изпълнените СМР, когато ВЪЗЛОЖИТЕЛЯТ и/или лицето, упражняващо строителния надзор поискат това, поради съмнение за качеството им. Тези проби са за сметка на ИЗПЪЛНИТЕЛЯ, когато покажат отклонение от необходимото качество, и за сметка на ВЪЗЛОЖИТЕЛЯ, когато покажат пълно съответствие;

18. Да допуска на строителната площадка представители на ВЪЗЛОЖИТЕЛЯ, консултанта осъществяващ строителен надзор и проектанта осъществяващ авторски надзор.

19. Да извърши депониране на негодни почви и строителни отпадъци на определен от Община Каспичан терен и да заплати съответните такси;

20. При възникнали дефекти в извършените СМР в периода на гаранционния срок на същите, констатирани от ВЪЗЛОЖИТЕЛЯ и получаване на Уведомително писмо от страна на ИЗПЪЛНИТЕЛЯ, ИЗПЪЛНИТЕЛЯТ се задължава да започне работа по отстраняване на същите без допълнително заплащане, в срок от 5 (пет) календарни дни.

21. Да пази поверителна Конфиденциалната информация, в съответствие с уговореното в чл. 46 от Договора;

22. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП. (*ако е приложимо*);

23. Да възложи съответна част от работата на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (*ако е приложимо*);

24. Да участва във всички работни срещи, свързани с изпълнението на този Договор;

**Чл.11.** ИЗПЪЛНИТЕЛЯТ се задължава да сключи договор/и за подизпълнение с посочените в офертата му подизпълнители в срок от 5 (пет) календарни дни от сключване на настоящия договор и да предостави копие на ВЪЗЛОЖИТЕЛЯ в 3-дневен срок. Този срок важи и в случай на включване на подизпълнител по време на изпълнение на договора, като в този случай следва да бъдат спазени условията на чл. 66, ал. 2, ал. 11 и ал. 12 от ЗОП. В случай на замяна на подизпълнител по време на изпълнение на договора ИЗПЪЛНИТЕЛЯТ следва да изпрати допълнителното споразумение за замяната на ВЪЗЛОЖИТЕЛЯ, в 3-дневен срок, заедно с доказателства, че са изпълнени условията по чл. 66, ал. 2 и 11 от ЗОП.

**Чл.12.** При изпълнението на договора за обществена поръчка изпълнителят и неговите подизпълнители (ако е приложимо) са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 от ЗОП.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13.** ВЪЗЛОЖИТЕЛЯТ има право:

1. Да упражнява текущ контрол при изпълнение на договора без с това да пречи на самостоятелността на ИЗПЪЛНИТЕЛЯ, както и да извършва проверка за качеството на доставените материали. Контролът ще се осъществява от определени от ВЪЗЛОЖИТЕЛЯ длъжностни лица, които ще подписват от негово име протоколите за извършените констатации.

2. Да иска от ИЗПЪЛНИТЕЛЯ да изпълни възложеното в срок, без отклонение от уговореното и без недостатъци.

3. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители или при включване на подизпълнител по време на изпълнение на договора (в приложимите случаи).

4. Да отменя и възлага допълнителни строителни работи в процеса на изпълнението, при спазване на разпоредбите на Закона за обществените поръчки;

5. При възникнали дефекти в извършените СМР в периода на гаранционния срок на същите, да изиска дефектите да бъдат отстранени от ИЗПЪЛНИТЕЛЯ без допълнително заплащане, в срок от 5 (пет) календарни дни.

6. Да удържа от дължимите плащания начислените и предявени неустойки и/или санкции за неизпълнение, както и разходите по чл. 10, т. 6.

7. При установяване на явни или скрити недостатъци на извършеното СМР ВЪЗЛОЖИТЕЛЯТ има право да иска отстраняването на същите, а в случай че ВЪЗЛОЖИТЕЛЯТ констатира съществени отклонения от качеството на извършеното СМР, да откаже да приеме изпълнението.

**Чл. 14.** ВЪЗЛОЖИТЕЛЯТ се задължава:

1. Да осигури свободен достъп на ИЗПЪЛНИТЕЛЯ до обекта, съгласно одобрения график;

2. Да осигури и упълномощи свой квалифициран служител при изпълнение на договора, който да оказва съдействие на ИЗПЪЛНИТЕЛЯ, както и да подписва документите по Наредба №3 от 31.07.2003 г. за съставяне на актове и протоколи по време на строителството.

3. Да уведоми ИЗПЪЛНИТЕЛЯ в писмена форма за лицето, което ще бъде консултант по смисъла на ЗУТ и ще упражнява строителен надзор.

4. Да съдейства за изпълнението на договорените работи, като своевременно решава всички технически проблеми, възникнали в процеса на работа;

5. Да приеме в срок изпълнените работи;

6. Да заплати в договорените срокове и при условията на настоящия договор дължимите суми на ИЗПЪЛНИТЕЛЯ;

7. Да уведомява ИЗПЪЛНИТЕЛЯ писмено, чрез Уведомително писмо, при установяване на появили се в гаранционния срок дефекти;

8. Преди извършване на плащане към ИЗПЪЛНИТЕЛЯ, да извърши пълна документална проверка и проверка на място, за удостоверяване на извършеното на заявените за плащане дейности, на база сключения договор на ВЪЗЛОЖИТЕЛЯ с ИЗПЪЛНИТЕЛЯ и/или други приложими документи. Проверката се осъществява от представители на ВЪЗЛОЖИТЕЛЯ.

9.ВЪЗЛОЖИТЕЛЯТ се задължава да спазва изискванията за защита на личните данни, съобразно разпоредбите на приложимото европейско и национално законодателство;

**VІ. ПРЕДАВАНЕ И ПРИЕМАНЕ НА ИЗВЪРШЕНАТА РАБОТА. ПРИЕМАНЕ НА ОБЕКТА**

**Чл. 15. (1)** В процеса на изпълнение на строително–монтажните работи на обекта установяването на подлежащите, на разплащане СМР се извършва периодично с подписване от определени представители на двете страни, на протоколи за действително извършени и подлежащи на заплащане видове СМР. Протоколите се изготвят от ИЗПЪЛНИТЕЛЯ и се представят на ВЪЗЛОЖИТЕЛЯ и Консултанта на хартиен носител в 4 (четири) екземпляра и на електронен носител (MS Office Excel или еквивалент). Към протокола се прилага и цялата техническа документация, установяваща количеството и качеството на извършените СМР. В Протоколите за действително извършени СМР се посочват видовете изпълнени СМР, количеството, цените и общата им стойност. ВЪЗЛОЖИТЕЛЯТ има право да иска от ИЗПЪЛНИТЕЛЯ по своя преценка и в съответствие с нормативите, всички измервания, проби, представяне на анализи за цени, доказателства и документи, които са му необходими за целите на проверката. Към протокола се прилага и цялата техническа документация, установяваща количеството и качеството на извършените СМР.

**(2)** Преди подписване на протоколите за действително извършени и подлежащи на заплащане видове СМР се представят за проверка всички актове и протоколи, изготвени в съответствие с изискванията на действащата нормативна уредба (Закона за устройство на територията (ЗУТ), Наредба №3/31.07.2003г. и др.).

**(3)** При завършване на работата ИЗПЪЛНИТЕЛЯТ отправя писмена покана до ВЪЗЛОЖИТЕЛЯ, консултанта осъществяващ строителния надзор и проектанта осъществяващ авторски надзор да направят оглед и да приемат извършената работа;

**(4)** Подписването от страна на ВЪЗЛОЖИТЕЛЯ, на протоколите за действително извършените СМР, се извършва след пълна проверка на място и по документи.

**(5)** Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТ има право да откаже нейното приемане и заплащането на част или на цялото възнаграждение, докато ИЗПЪЛНИТЕЛЯТ не изпълни своите задължения по договора.

**(6)** В случаите по предходната алинея, когато отклоненията от поръчката или недостатъците на работата са съществени, ВЪЗЛОЖИТЕЛЯТ разполага с едно от следните права по избор:

1. Да определи подходящ срок, в който ИЗПЪЛНИТЕЛЯТ безвъзмездно да отстрани недостатъците си.

2. Да отстрани сам за сметка на ИЗПЪЛНИТЕЛЯ отклоненията от поръчката, респективно недостатъците на работата.

3. Да поиска намаление на възнаграждението, съразмерно с намалената цена или годност на изработеното.

**Чл. 16.** Окончателното приемане на изпълнените СМР, предмет на договора се извършва в съответствие с определения ред в Закона за устройство на територията, а именно със съставянето на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството), а установяването на годността за ползване на строежа е с издаване на удостоверение за въвеждане в експлоатация.

**VІІ. ГАРАНЦИЯ ЗА ИЗПЪЛНЕНИЕ И ГАРАНЦИОННИ УСЛОВИЯ**

**Чл. 17.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение под формата на парична сума (депозит) по сметката на ВЪЗЛОЖИТЕЛЯ/ безусловна и неотменима банкова гаранция/застраховка, в размер на 3% (три на сто) от Стойността на Договора без ДДС, а именно ……… (…………………………) лева („Гаранцията за изпълнение“), която служи за обезпечаване на изпълнението на Договора чрез покритие на отговорността на изпълнителя.

**Чл. 18. (1)** В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при

спазване на изискванията на чл. 19 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 20 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 20 от Договора.

**Чл. 19.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: **БАНКА: Първа инвестиционна банка, клон Шумен, офис Нови пазар; IBAN: BG58FINV91503316831050; BIC: FINVBGSF.**

**Чл. 20. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност най-малко 30 (тридесет) календарни дни след съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл. 21. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност най-малко 30 (тридесет) календарни дни след съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**Чл. 22. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) календарни дни след съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 23.** ВЪЗЛОЖИТЕЛЯТ има право да задържи съответна част и да се удовлетвори от

Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 24.** **(1)** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 20 (двадесет) дни след подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато изпълнението не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**(2)** При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

**Чл. 25.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 26.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 17 от Договора.

**Чл. 27.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**Чл. 28. (1)** Гаранционният срок на извършените СМР е \_\_\_\_\_\_\_\_години или \_\_\_\_\_\_\_\_\_ месеца, съгласно чл. 20, ал.4, т….. от Наредба №2/31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** ИЗПЪЛНИТЕЛЯТ (или всяко едно физическо или юридическо лице – член на обединението в случай, че ИЗПЪЛНИТЕЛЯТ е обединение) се задължава да отстранява за своя сметка скритите недостатъци и появилите се впоследствие дефекти от изпълненото СМР за сроковете по предходната алинея.

**(3)** Гаранционните срокове започват да текат от деня на въвеждането на обекта в експлоатация с издаване на разрешение за ползване.

**(4)** За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ чрез Уведомително писмо. ИЗПЪЛНИТЕЛЯТ е длъжен да организира материални и човешки ресурси и да започне работа за отстраняване на дефектите в срок 5 (пет) календарни дни, като фактическото отстраняване следва да се осъществи в минималния технологично необходим срок. След отстраняването ИЗПЪЛНИТЕЛЯТ предава обекта почистен и в добро естетическо състояние с минимални следи от осъществените СМР по рекламацията. Влаганите материали при отстраняване на дефектите следва да отговарят на изискванията към материалите по настоящия договор.

**(5)** ИЗПЪЛНИТЕЛЯТ не може да откаже отстраняването на възникнали дефекти в изпълненото СМР, като се позовава на некачествени материали или изтекъл срок на годност на вложените материали.

**(6)** Отстраняването на недостатъците се установява с подписване на протокол съгласно Наредба №3/31.07.2003г. за съставяне на актове и протоколи по време на строителството.

**(7)** При неизпълнение на условията по ал. 2 и ал. 4, Възложителят има право да предприеме действия по отстраняване на проявилите се скрити недостатъци и дефекти от изпълненото СМР за сметка на Изпълнителя. Изпълнителят е длъжен в срок от 5 работни дни от издаване на фактура от страна на Възложителя да заплати дължимата сума.

**(8)** Гаранционната отговорност се изключва, когато проявените Дефекти са резултат от Непредвидено обстоятелство.

**VIIІ. НЕИЗПЪЛНЕНИЕ. ОТГОВОРНОСТ И САНКЦИИ**

**Чл. 29.** ИЗПЪЛНИТЕЛЯТ носи отговорност за:

1. Изпълнението на строежа в съответствие с издадените строителни книжа и с изискванията на чл. 169, ал. 1-3 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;

2. Изпълнението на строителните и монтажните работи с материали, изделия, продукти и други в съответствие с Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България; ДВ, бр. 14 от 2015 г.;

3. Изготвяне и съхраняването на документацията по изпълнението на строежа, съгласно изискванията на ЗУТ;

4. Съхраняването и предоставянето при поискване от контролен орган на строителните книжа и заповедната книга на строежа по чл. 170, ал. 3 от ЗУТ;

5. Уреждане на трудово-правните отношения с целия персонал, ангажиран с изпълнение на поръчката, в съответствие с изискванията на българското законодателство.

**Чл. 30.** ИЗПЪЛНИТЕЛЯТ отговаря за действията на трети лица, допуснати от него до обекта (без контролните органи), като за свои действия.

**Чл. 31.** При неизпълнение на задължение по настоящия договор, неизправната страна дължи на другата обезщетение за причинени вреди при условията на действащото българско гражданско и търговско законодателство.

**Чл. 32.** При забава за завършване и предаване на работите по настоящия договор в оферирания срок, ИЗПЪЛНИТЕЛЯТ дължи неустойка в размер на 0.2% (нула цяло и две десети процента) от общата цена по чл. 7, ал. 1 от този договор, за всеки просрочен ден, но не повече от 10 % (десет процента) от цената без ДДС.

**Чл. 33.** ВЪЗЛОЖИТЕЛЯТ удовлетворява претенциите си по следния ред:

а) чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това;

б) чрез прихващане от дължими суми;

в) при липса на такива суми – по общия ред с покана за доброволно изпълнение и пристъпване към принудително събиране на дължимите суми по законоустановения ред.

**Чл. 34.** При частично неизпълнение на възложената работа, ИЗПЪЛНИТЕЛЯТ дължи неустойка в размер на стойността на неизпълнените работи.

**Чл. 35.** При пълно неизпълнение на възложената работа, ИЗПЪЛНИТЕЛЯТ дължи неустойка в размер на 10% (десет процента) от стойността на договора по чл. 7, ал. 1 от договора.

**ІХ. ПРЕКРАТЯВАНЕ НА ДОГОВОРА. НЕУСТОЙКИ**

**Чл. 36.** Настоящият договор се прекратява:

1. с изпълнението на всички задължения на страните;

2. по взаимно съгласие между страните, изразено писмено;

3. при незапочване на изпълнението в двадесет дневен срок след подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството);

4. при виновно неизпълнение на задълженията на една от страните по договора – с 20-дневно писмено предизвестие от изправната до неизправната страна;

5. по преценка на ВЪЗЛОЖИТЕЛЯ, когато след започване на работа, и на всеки последващ етап от изпълнението на обекта, се установят отклонения от предвидените в договора ангажименти;

6. с писмено уведомление от ВЪЗЛОЖИТЕЛЯ, при установени от Държавен контролен орган груби нарушения на нормативната уредба;

7. в случаите по чл. 45, ал. 11 от този договор;

8. в случаите на чл. 118, ал. 1 от ЗОП;

9. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

10. при условията по чл. 5, ал. 1, т. 3 от ЗИФОДРЮПДРСЛ.

11. в други случаи предвидени в закон;

**Чл. 37.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 38.** При прекратяване на договора поради неизпълнение или по вина на ИЗПЪЛНИТЕЛЯ, ВЪЗЛОЖИТЕЛЯТ може да задържи гаранцията за изпълнение или да упражни правата по банковата гаранция за изпълнение, независимо от удържаните или дължимите до този момент неустойки.

**Чл. 39.** В случай че ИЗПЪЛНИТЕЛЯТ прекрати едностранно договора, ВЪЗЛОЖИТЕЛЯТ задържа гаранцията за изпълнение на договора или упражнява правата по банковата гаранция за изпълнение. Едностранното прекратяване на договора от страна на ИЗПЪЛНИТЕЛЯ не го освобождава от заплащане на дължимите, съгласно договора неустойки.

**Чл. 40.** Настоящият договор може да бъде прекратен от ВЪЗЛОЖИТЕЛЯ и ако в резултат на обстоятелства, възникнали след сключването му, той не е в състояние да изпълни своите задължения по него. В този случай, ВЪЗЛОЖИТЕЛЯТ обезщетява ИЗПЪЛНИТЕЛЯ за претърпените вреди.

**Чл. 41.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението;

б) да предаде на ВЪЗЛОЖИТЕЛЯ изпълнените работи в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 42.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред СМР.

**X. ФОРСМАЖОРНИ ОБСТОЯТЕЛСТВА**

**Чл. 43. (1)** Форсмажорно събитие (непреодолима сила) по смисъла на този договор е всяко непредвидимо или непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно и което съществено затруднява изпълнението по начин и в степен, че реализирането на задължението, въпреки „непреодолимата сила“ противоречи на справедливостта и добросъвестността.

**(2)** Не представлява „непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства.

**Чл. 44. (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие, чрез подписването на Акт, обр. 10 за спиране на строителството. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** Ако форсмажорно събитие е възпрепятствало ИЗПЪЛНИТЕЛЯ да осъществи дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията, на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Страните възобновяват (с Акт, обр. 11 за възобновяване на строителството) изпълнението на задълженията си по настоящия договор веднага, щом е възможно след отпадане на форсмажорното събитие.

**XІ. СПЕЦИФИЧНИ УСЛОВИЯ**

**Чл. 45. (1)** Настоящият договор може да се измени на основание чл. 116, ал. 1, т. 1 от ЗОП по взаимно съгласие на страните, изразено в писмена форма, поради промяна на инвестиционните намерения на възложителя, която не води до промяна на предмета на обществената поръчка.

**(2)** При промяна на инвестиционните намерения на възложителя, водещи до съществени допустими промени по смисъла на чл. 154, ал. 2 и ал. 4 ЗУТ, срокът за изпълнение на договора спира да тече за времето, необходимо за провеждане на процедурата по чл. 154, ал. 5 ЗУТ. Възложителят не дължи на изпълнителя допълнително възнаграждение за времето на спирането.

**(3)** Промяната в инвестиционните намерения на възложителя може да води до промяна в обема на СМР, промяна във вида на СМР, промяна в обема на влаганите материали, промяна във вида на влаганите материали. Посочените четири промени могат да водят до съкращаване на срока и поевтиняване на строителството, съкращаване на срока и оскъпяване на строителството, удължаване на срока и поевтиняване на строителството, удължаване на срока и оскъпяване на строителството, но без промяна на предмета на обществената поръчка.

**(4)** Възложителят може да променя инвестиционните си намерения, водещи до оскъпяване или поевтиняване на строителството до 10 %, както и до удължаване или съкращаване в сроковете до 30 дни. В срока не се включва спирането, предвидено в ал.2.

**(5)** При промени, налагащи изпълнението на допълнителен обем или вид СМР, срокът на договора се удължава при необходимост с времето, необходимо за технологичното изпълнение на операциите, като се предвиди и отпадането на времето, необходимо за изпълнението на отпадналите операции за заменените СМР. Промяната в срока на договора е в границите по ал.4.

**(6)** За извършването на промените в Договора, дължащи се на промени на инвестиционните намерения на ВЪЗЛОЖИТЕЛЯ, той изпраща незабавно писмено уведомление до изпълнителя, в което посочва изчерпателно промените, които желае да бъдат извършени.

**(7)** Не по-късно от три работни дни след уведомлението по ал. 6 страните по договора, техническият ръководител на обекта, консултантът, осъществяващ строителен надзор, проектанта на обекта провеждат среща, на която конкретизират промените и определят характера им по смисъла на чл. 154, ал. 2 ЗУТ. За срещата се съставя Протокол, подписан от участниците. При констатирана технологична необходимост от спиране на строителството до приключване на процедурата по чл. 154, ал. 5 ЗУТ, страните по договора подписват Акт, обр. 10 и спират строителството.

**(8)** В случай на неявяване или несъгласие с констатациите на другите участници в строителството ИЗПЪЛНИТЕЛЯТ е длъжен в срок от два работни дни след срещата по ал. 7 да представи подробни писмени мотиви за неприемане на изменението.

**(9)** В случая по ал.8 или в случай на неявяване на представител на ИЗПЪЛНИТЕЛЯ на срещата по ал.7 или невземане на становище от ИЗПЪЛНИТЕЛЯ по исканите от ВЪЗЛОЖИТЕЛЯ промени, се провежда втора среща на участниците в строителството, за която възложителят изрично и писмено ги кани. Конкретизирането на промените в инвестиционните намерения на ВЪЗЛОЖИТЕЛЯ, които са в границите по ал. 4 направено на втората среща, е задължително за ИЗПЪЛНИТЕЛЯ. ВЪЗЛОЖИТЕЛЯТ писмено уведомява ИЗПЪЛНИТЕЛЯ за взетите решения на срещата.

**(10)** ВЪЗЛОЖИТЕЛЯТ подготвя проект на Допълнително споразумение за изменение на договора на основание чл. 116, ал. 1, т. 1 ЗОП, в което описва необходимите промени в обема на СМР, във вида на СМР, в обема на влаганите материали или в техния вид, в увеличаването или намаляването на дължимото възнаграждение в границите по ал.4 и съобразно постигнатите решения на срещата по ал. 7 или по ал. 9. ИЗПЪЛНИТЕЛЯТ представя на ВЪЗЛОЖИТЕЛЯ актуализиран Линеен-календарен график, съобразно промените в СМР.

**(11)** В случай на изричен или мълчалив отказ от страна на ИЗПЪЛНИТЕЛЯ да подпише допълнителното споразумение по ал.10, ВЪЗЛОЖИТЕЛЯТ има право да развали договора, като изпълнителят в този случай дължи и неустойка в размер на 5% (пет процента) от стойността на договора.

**Чл. 46. (1)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**(2)** Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Държавни органи по силата на нормативни актове и разпоредби.

**Чл. 47. (1)** Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

**(2)** Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

**(3)** Когато препятствията са по независещи и от двете страни причини, разноските по отстраняването на препятствията се поемат поравно.

**Чл. 48.** Нищожността на някоя клауза от настоящия договор не води до нищожност на друга клауза или на договора като цяло.

**Чл. 49.** Настоящият договор не може да бъде променян или допълван, освен по изключение при спазване на условията на ЗОП.

**Чл. 50.** Всички допълнително възникнали въпроси след подписването на договора и свързани с неговото изпълнение ще се решават от двете страни в духа на добрата воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП и предходния член от настоящия договор.

**Чл. 51.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 52. (1)** Всички съобщения между страните във връзка с настоящия договор следва да бъдат в писмена форма, подписани от упълномощените представители на ВЪЗЛОЖИТЕЛЯ или ИЗПЪЛНИТЕЛЯ и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор съобщенията ще се получават на следните адреси:

1. **За ВЪЗЛОЖИТЕЛЯ:**

Адрес за кореспонденция: гр. Каспичан, ул. „Мадарски конник” № 91, п.к. 9930;

Телефон: 05351 74 74;

Факс: 05351 7470;

e-mail: obshtina@[kaspichan.](mailto:kaspichan@icon.bg)org;

Лице за контакт: ………………………………………….

2. **За ИЗПЪЛНИТЕЛЯ:**

Адрес за кореспонденция: ……………………;

Тел.: ……………………;

e-mail: ……………………;

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**Чл. 53.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 54.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 55.** Този Договор се състои от ……….(……………..) страници и е изготвен и подписан в 2 (два) еднообразни екземпляра – 1 (един) за ВЪЗЛОЖИТЕЛЯ и 1 (един) за ИЗПЪЛНИТЕЛЯ.

**Чл. 56.** Неразделна част от настоящия договор са следните приложения:

1. Приложение № 1 – Техническа спецификация;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 – Ценово предложение на ИЗПЪЛНИТЕЛЯ;

4. Приложение № 4 – Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

**Кмет:\_\_\_\_\_\_\_\_\_\_\_\_\_\_\_\_\_ Управител:\_\_\_\_\_\_\_\_\_\_\_\_\_\_**

**/** ……………….. **/ /………...…../**

Главен счетоводител**:\_\_\_\_\_\_\_\_\_\_\_\_\_\_\_\_\_\_**

/…………………../

Съгласувал**:\_\_\_\_\_\_\_\_\_\_\_\_\_\_\_\_\_\_**

……………………….. - юрисконсулт